अमृतसर। मजीठा रोड ग्रीन फील्ड स्थित श्री मुक्तिनारायण धाम वेंकटेश मंदिर तिरुपति बाला जी में चल रहे 8 वें ब्रह्मोत्सव के दौरान शुक्रवार को तीसरे दिन सुबह साढ़े 10 बजे श्री वेंकटेश जी का 101 किलो दूध से महाअभिषेक किया जिसे देखने के लिए कई भक्तजन शामिल हुए। मंंदिर के पंडितों की ओर से पूर्ण विधि-विधान से संस्कृत के श्लोक मंत्रोच्चारण करके महाअभिषेक आरंभ किया।
101 किलो गाय के दूध से किए महाअभिषेक से पहले गंगा जल से स्नान करवाया गया। इसके बाद शहद, फलों, शुद्घ देसी घी, दही और फूलों से भी महाअभिषेक किया गया। इसमें दही, फलों और फूलों को इकट्ठा करके रखा गया। बाद में फलों और दही को प्रसाद के रूप में बांटा गया। जबकि सभी फूलों को भक्तों पर बरसाया गया जिसे श्रद्धालु अपने-अपने घरों में ले गए। वहीं 101 किलो दूध को एक बड़े बर्तनों में भरकर उसकी खीर बनाई गई। जिसको भंडारे के दौरान सभी भक्तों को प्रसाद के रुप में बांटा गया।
hin_Deva hin_Deva